Mágikus gondolkodás

Előfordult már veled, hogy úgy gondoltad, valamilyen cselekedeted befolyásolja a világ egyébként független történéseit? Például, ha sikerül úgy lemenned a lépcsőn, hogy mindig ballábbal lépsz, időben érkezik a busz. Vagy, ha három fekete madarat látsz iskolába menet, felelni fogsz aznap matekórán. Ez mindenkivel előfordul, még a felnőttekkel is. Meséld el, mit és miért gondoltál!

Vigyázz! Vannak olyan cselekedetek, amik szorosan összefüggenek a következménnyel, tehát ha például jól felkészülsz a dolgozatra, és utána ötöst kapsz, az nem számít mágikus gondolkodásnak.